
Ehitusloa andmine (Peterburi mnt 2 peahoone) 
1. ASJAOLUD JA MENETLUSE KÄIK
21.12.2015.a Narva Linnavalitsuse korralduse vastuvõtmiseks laekus SA Narva Muuseumi poolt ehitusloa taotlus (dok. reg nr. 12315/1-16) Peterburi mnt 2 Narva linnuse (ehr kood 118008962) ümberehitamiseks (konvendihoone idatiiva restaureerimine ning sisehoovi ja üldruumide ümberehitamine). 30.12.2015.a ehitusprojekt koos päringuga on suunatud kooskõlastamiseks Ida Päästekeskusele (dok. reg nr. 4837/1-13.2). 08.02.2016.a ehitusprojekt on kooskõlastatud Ida Päästekeskusega ja 15.01.2016.a arhitektuuri- ja planeerimise osakonna poolt. 
Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1.  Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Anda ehitusluba Peterburi mnt 2 Narva linnuse (ehr kood 118008962) ümberehitamiseks  vastavalt ehitusprojektile (töö nr 2-15/03).
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

